2. ลักษณะการประกอบธุรกิจ

  2.1 ความเป็นมา

  เมื่อวันที่ 30 กันยายน พ.ศ. 2524 บริษัทได้จดทะเบียนจัดตั้งขึ้นด้วยทุนจดทะเบียนเริ่มแรก 2
  ล้านบาทและในวันที่ 13 กันยายน 2536
  บริษัทได้เข้าจดทะเบียนในตลาดหลักทรัพย์แห่งประเทศไทยและหุ้นของบริษัทเริ่มทำการซื้อขายในวันที่
  16 กันยายน 2536

  ปี 2540
  บริษัทประสบปัญหาจากภาวะเศรษฐกิจที่ตกต่ำจนนำไปสู่การปรับขนาดองค์กรให้สอดคล้องกับสภาพตลาดที่เปลี่ยนแปลงไป
  (Rightsizing) และนำไปสู่การยื่นขอฟื้นฟูกิจการต่อศาลล้มละลายกลางเมื่อวันที่ 21 มิถุนายน
  2542 ศาลล้มละลายกลางมีคำสั่งให้ฟื้นฟูกิจการและแต่งตั้ง บริษัท เอสวี โอเอ แพลนเนอร์
  จำกัด (บริษัทร่วมบริหารโดยฝ่ายจัดการของบริษัทและตัวแทนเจ้าหนี้ของบริษัท)
  เป็นผู้ทำแผนและผู้บริหารแผนเพื่อเข้าควบคุมการบริหารบริษัท

  วันที่ 24 ตุลาคม 2543
  หลักทรัพย์หุ้นสามัญของบริษัทได้รับอนุญาตให้ทำการซื้อขายในตลาดหลักทรัพย์แห่งประเทศไทยอีกครั้งหนึ่งในหมวดเครื่องใช้ไฟฟ้าและอุปกรณ์คอมพิวเตอร์
  ต่อมาศาลล้มละลายกลางมีคำสั่งให้ยกเลิกการฟื้นฟูกิจการในวันที่ 14 พฤศจิกายน 2543
  อันเนื่องมาจากแผนฟื้นฟูกิจการได้สำเร็จสิ้นสุดลง
  โดยที่ประชุมผู้ถือหุ้นได้แต่งตั้งคณะกรรมการชุดใหม่เข้ารับช่วงบริหารแทนบริษัท เอสวี โอเอ
  แพลนเนอร์ จำกัด ในวันที่ 15 พฤศจิกายน 2543

  2.2 ภาพรวมการประกอบธุรกิจของบริษัท

  บริษัท เอสวีโอเอ จำกัด (มหาชน) และบริษัทย่อย
  ดำเนินธุรกิจหลักเป็นผู้แทนจำหน่ายอุปกรณ์สำนักงานอัตโนมัติ (Office Automation)
  ซึ่งมีลักษณะครบวงจรมากที่สุด
  โดยเป็นผู้แทนจำหน่ายเครื่องคอมพิวเตอร์และอุปกรณ์ต่อพ่วงยี่ห้อชั้นนำ (Brand Name) ต่างๆ

  กลุ่มบริษัทเอสวีโอเอ จัดสายงานการทำงานภายในองค์กรออกเป็น 4 กลุ่มธุรกิจหลักดังนี้

  1. กลุ่มธุรกิจช่องทางการจำหน่าย(IT Terminal Products Strategic Business
  Unit:ITSBU )

  เป็นกลุ่มธุรกิจที่เป็นผู้แทนจำหน่ายสินค้าจากต่างประเทศ เช่น เครื่องคอมพิวเตอร์ของ Acer,
  Apple. Hewlett Packard และ Dell เครื่องพิมพ์ของ Epson และ Hewlett Packard
  เครื่องพล็อตเตอร์ และเครื่องตัดสติกเกอร์ของ Roland รวมทั้งซอฟท์แวร์ที่มีชื่อเสียง เช่น
  Autodesk เป็นต้น

  2. กลุ่มธุรกิจที่ปรึกษาและวางระบบคอมพิวเตอร์ (Systems Integration Stategic
  Business Unit : SISBU)

  เป็นกลุ่มธุรกิจที่ให้บริการเป็นที่ปรึกษาและวางระบบคอมพิวเตอร์ ให้แก่หน่วยงานขนาดใหญ่ เช่น
  ธนาคาร สถาบันการเงิน และบริษัทโทรคมนาคม เป็นต้น
  รวมถึงการเป็นตัวแทนจำหน่ายเครื่องคอมพิวเตอร์ขนาดกลางยี่ห้อ TANDEM
  และเครื่องคอมพิวเตอร์ขนาดใหญ่ยี่ห้อ HDS

  3. กลุ่มธุรกิจโครงการไอที (IT Project Stategic Business Unit : ITPSBU)

  เป็นกลุ่มธุรกิจที่ให้เกี่ยวข้องการขายสินค้าและผลิตภัณฑ์ต่างๆ
  ให้แก่หน่วยงานของรัฐและเอกชนขนาดใหญ่ในรูปของการเข้าประมูลงาน (Bidding)
  ซึ่งลักษณะของสินค้าและผลิตภัณฑ์ที่ขาย
  จะขึ้นอยู่กับความต้องการของสินค้าของผู้ซื้อซึ่งไม่ใช่สินค้าเฉพาะคอมพิวเตอร์และอุปกรณ์ต่อพ่วงเท่านั้น

  4. กลุ่มธุรกิจไอที ซุปเปอร์สโตร์ (IT city)

  เอสวีโอเอได้ร่วมลงทุนกับกลุ่มสหพัฒน์จัดตั้งบริษัท ไอที ซิตี้ จำกัด โดยในเบื้องต้นเอสวีโอเอ
  มีสัดส่วนการถือหุ้นร้อยละ 49 และในปี 2543ได้เพิ่มสัดส่วนเป็นร้อยละ 54
  โดยมีวัตถุประสงค์เพื่อเป็นอีกช่องทางจำหน่ายอีกหนึ่งที่เอสวีโอเอจะสามารถ
  ขายสินค้าและบริการตรงถึงผู้บริโภค ด้วยการใช้จุดเด่น 3 ประการคือ 1.
  เป็นร้านที่ดีที่สุดในการเลือกซื้อสินค้าไอทียี่ห้อชั้นนำที่มีความหลากหลายนานาประเภท 2.
  เป็นร้านที่ดีที่สุดที่สามารถเลือกซื้อสินค้าไอทีที่เชื่อถือได้ในคุณภาพ
  อีกทั้งมีความสะดวกสบายในการเลือกซื้อ และ 3. การบริการและราคาสินค้าที่ไว้วางใจได้
  โดยมีฐานลูกค้าเป้าหมาย คือ
  กลุ่มองค์กรขนาดเล็กและกลางตลอดจนกลุ่มผู้ใช้งานทั่วไปมีการขยายตัวอย่างต่อเนื่อง

  2.3 โครงสร้างรายได้ (หน่วย : ล้านบาท)

+---------------------+------+-------+------+---+-----+---+-----+---+
| สายผลิตภัณฑ์/กลุ่มธุรกิจ   | ดำเ  | %     | ปี    | % | ปี   | % | ปี   | % |
|                     | นินกา | การถ  | 2543 |   | 2   |   | 2   |   |
|                     | รโดย | ือหุ้นขอ |      |   | 542 |   | 541 |   |
|                     |      | งบริษัท | ร    |   |     |   |     |   |
|                     |      |       | ายได้ |   | รา  |   | รา  |   |
|                     |      |       |      |   | ยได้ |   | ยได้ |   |
+---------------------+------+-------+------+---+-----+---+-----+---+
| สายผลิตภัณฑ์/กลุ่ม       | IT   | 100%  | 844  | 3 | *   |   | *   |   |
| ธุรกิจช่องทางการจำหน่าย | DSBU |       |      | 4 |     |   |     |   |
+---------------------+------+-------+------+---+-----+---+-----+---+
| สายผ                | S    | 100%  | 334  | 1 | *   |   | *   |   |
| ลิตภัณฑ์/กลุ่มธุรกิจที่ปรึกษา | ISBU |       |      | 4 |     |   |     |   |
| และวางระบบคอมพิวเตอร์ |      |       |      |   |     |   |     |   |
+---------------------+------+-------+------+---+-----+---+-----+---+
| สายผลิตภัณ            | IT   | 100%  | 284  | 1 | *   |   | *   |   |
| ฑ์/กลุ่มธุรกิจโครงการไอที | PSBU |       |      | 1 |     |   |     |   |
+---------------------+------+-------+------+---+-----+---+-----+---+
| ส                   | IT   | 54%   | 1    | 4 | *   |   | *   |   |
| ายผลิตภัณฑ์/กลุ่มธุรกิจไอที่ | CITY |       | ,000 | 1 |     |   |     |   |
| ซุปเปอร์สโตร์          |      |       |      |   |     |   |     |   |
+---------------------+------+-------+------+---+-----+---+-----+---+
| รวม                 |      |       | 2    | 1 |     |   |     |   |
|                     |      |       | ,462 | 0 |     |   |     |   |
|                     |      |       |      | 0 |     |   |     |   |
+---------------------+------+-------+------+---+-----+---+-----+---+

  หมายเหตุ. * ไม่สามารถแสดงข้อมูลเปรียบเทียบได้เนื่องจากบริษัท
  เริ่มจัดสายงานโดยโอนย้ายธุรกิจหลักที่เคยดำเนินการภายใต้บริษัทย่อยที่โอนให้แก่นิติบุคคลเฉพาะกิจที่เจ้าหนี้จัดตั้งมาดำเนินการภายใต้บริษัท
  ออกเป็น 4 กลุ่มธุรกิจข้างต้น

  2.4 เป้าหมายการดำเนินธุรกิจ

  บริษัทตั้งเป้าหมายที่ผลิตและทำตลาดจัดจำหน่ายคอมพิวเตอร์ ภายใต้ยี่ห้อของตนเอง Brand
  “SVOA PC”
  โดยมุ่งหวังเพื่อให้เป็นอีกทางเลือกหนึ่งของผู้บริโภคที่สามารถซื้อคอมพิวเตอร์ที่มีคุณภาพเทียบเท่าสินค้า
  Brand Name แต่มีราคาที่ต่ำกว่าโดยเอสวีโอเอตั้งเป้าหมายที่จะให้ SVOA PC
  ได้รับรองมาตรฐานคุณภาพสินค้าต่างๆ เช่น NSTL(บริษัทได้รับการรับรองมาตรฐานสินค้านี้ในปี
  2543), ISO 9002 (บริษัทได้รับการรับรองมาตรฐานสินค้านี้ในเดือนมีนาคม ปี 2544) เป็นต้น
  นอกจากนี้บริษัทได้ตั้งเป้าหมายโครงสร้างรายได้หลักของธุรกิจช่องทางจำหน่ายของบริษัทมาจากยอดขาย
  SVOA PC ภายใน 3 ปีข้างหน้า